CELEX: C2005/171/08
Language: et
Date: 2005-07-09 00:00:00
Title: Euroopa Kohtu otsus (viies koda) 28. aprill 2005 kohtuasjas C-157/04: Euroopa Ühenduste Komisjon versus Hispaania Kuningriik (Liikmesriigi kohustuste rikkumine — Jäätmekäitlus — Direktiivid 75/442/EMÜ, 91/689/EMÜ ja 1999/31/EÜ — Punta de Avalos'e ja Olvera prügila)

9.7.2005   
            
            
               ET
            
            
               Euroopa Liidu Teataja
            
            
               C 171/4
            
         
      EUROOPA KOHTU OTSUS
   
   (viies koda)
   28. aprill 2005
   kohtuasjas C-157/04: Euroopa Ühenduste Komisjon versus Hispaania Kuningriik (1)
   
   (Liikmesriigi kohustuste rikkumine - Jäätmekäitlus - Direktiivid 75/442/EMÜ, 91/689/EMÜ ja 1999/31/EÜ - Punta de Avalos'e ja Olvera prügila)
   (2005/C 171/08)
   Kohtumenetluse keel: hispaania
   Kohtuasjas C-157/04: Euroopa Ühenduste Komisjon (esindajad: G. Valero Jordana ja M. Konstantinidis) v. Hispaania Kuningriik (esindaja: L. Fraguas Gadea), mille esemeks on EÜ artikli 226 alusel 29. märtsil 2004 esitatud liikmesriigi kohustuste rikkumise hagi, tegi Euroopa Kohus (viies koda), koosseisus: koja esimees R. Silva de Lapuerta ning kohtunikud C. Gulmann ja J. Klučka (ettekandja); kohtujurist: M. Poiares Maduro, kohtusekretär: R. Grass, 28. aprillil 2005 otsuse, mille resolutiivosa on järgmine:
   
               1.
            
            
               Kuna Hispaania Kuningriik ei ole võtnud vajalikke meetmeid, et tagada nõukogu 15. juuli 1975. aasta direktiivi jäätmete kohta (muudetud nõukogu 18. märtsi 1991. aasta direktiiviga 91/156/EMÜ) artiklite 4, 8, 9 ja 13, nõukogu 12. detsembri 1991. aasta direktiivi 91/689/EMÜ ohtlike jäätmete kohta artikli 2 ning nõukogu 26. aprilli 1999. aasta direktiivi 1999/31/EÜ prügilate kohta artikli 14 rakendamine, on Hispaania Kuningriik rikkunud nendest direktiividest tulenevaid kohustusi seoses Punta de Avalos'e piirkonnas Gomera saarel (Kanaari autonoomne piirkond) asuva kontrollimata prügilaga.
            
         
               2.
            
            
               Kuna Hispaania Kuningriik ei ole võtnud vajalikke meetmeid, et tagada direktiivi 75/442 (muudetud direktiiviga 91/156) artiklite 4, 8, 9 ja 13 kohaldamine, on Hispaania Kuningriik rikkunud sellest direktiivist tulenevaid kohustusi seoses Cadix'i provintsis (Andaluusia autonoomne piirkond) asuva kontrollimata Olvera prügilaga.
            
         
               3.
            
            
               Jätta kohtukulud Hispaania Kuningriigi kanda.
            
         
      (1)  ELT C 106, 30.4.2004.